O‘zbekiston Badiiy akademiyasi Ikuo Xirayama xalqaro madaniyat karvon saroyida “Biz baxtli bolalarmiz” deb nomlangan ko‘rgazma tashkil etildi. Bu haqda “O‘zA” xabar bermoqda. Ko‘rgazmada markaz a’zolarining rassomlik, zardo‘zlik, miniatyura, kulolchilik, munchoqli bezak san’ati kabi yo‘nalishlarda yaratgan ijod namunalari ixlosmandlar e’tiboriga havola etildi. Mazkur ijodiy ishlarda Vatanimizda yosh avlod istiqboli, ta’lim-tarbiyasi, salomatligi yo‘lida ko‘rsatilayotgan cheksiz mehr-e’tibor o‘ziga xos tarzda aks ettirilgan.